​ມາລີ ​​ປະກາດ​ວ່າ ​ ​ຕົນປອດຈາກ​ພະຍາດ​ອີ​ໂບລາ ​ແລ້ວ
ເຈົ້າໜ້າທີ່ກ່າວວ່າ ບໍ່​ໄດ້​ເກີດມີອີ​ໂບລາ​ ກໍລະ​ນີ​ໃໝ່​ໃດໆ ​ພາຍໃນ 42 ມື້​ຜ່ານ​ມາ ອີງ​ຕາມ​ກຳນົດ​ເວລາ​ ຂອງອົງການ​ອານາ​ໄມ​ໂລກ ຫຼື WHO.
ປະເທດມາລີ ໄດ້ປະກາດວ່າ  ຕົນປອດຈາກພະຍາດອີໂບລາແລ້ວ ລັດຖະມົນຕີສາທາລະນະສຸກ ທ່ານ Ousmane Kone ໄດ້ ຖະແຫລງໃນວັນອາທິດວານນີ້ວ່າ ບໍ່ໄດ້ເກີດມີອີໂບລາ ກໍລະນີໃໝ່ ໃດໆພາຍໃນ 42 ມື້ຜ່ານມາ ອີງຕາມກຳນົດເວລາ ຂອງອົງການ ອານາໄມໂລກ ຫຼື WHO ສຳຫລັບ ການປະກາດເຖິງການສິ້ນສຸດ ຂອງການລະບາດ ຂອງພະຍາດດັ່ງກ່າວ ບົດລາຍງານໃໝ່ຂອງ WHO ກ່າວວ່າ ມາລີ ໄດ້ເຄື່ອນໄຫວ ຢ່າງວ່ອງໄວ ເພື່ອຄວບຄຸມ ການລະບາດນີ້ ເວລາໄດ້ມີລາຍງານວ່າ ໄດ້ເກີດກໍລະນີທຳອິດ ໃນເດືອນ ຕຸລາປີກາຍນີ້ ແກ່ເດັກຍິງອາຍຸ 2 ຂວບ ຈາກປະເທດກີນີ ບົດລາຍງານ ກ່າວວ່າ  ການເສຍຊີວິດຍ້ອນພະຍາດອີໂບລາແມ່ນມີທັງໝົດ 6 ຄົນ ຢູ່ໃນມາລີ ອົງການ WHO ໄດ້ລາຍງານ ໃນອາທິດແລ້ວນີ້ວ່າ ການລະບາດຂອງອີໂບລາ ໃນບັນດາ ປະເທດອື່ນໆໃນອາຟຣິກາຕາເວັນຕົກ ຄືທີ່ ກີນີ ໄລບີເຣຍ ແລະ ຊີແອຣາ ເລອອນ ແມ່ນ ໄດ້ເລີ້ມລົດລົງແລ້ວ ແຕ່ອົງການ WHO ເຕືອນວ່າ ການແຜ່ລະບາດນັ້ນ ແມ່ນຍັງບໍ່ທັນໝົດເທື່ອ ແລະ ວ່າຍັງ ມີບ່ອນທີ່ເຊື້ອໄວຣັສ ແຜ່ກະຈາຍອອກໄປຢູ່